న్యూటన్ విశ్వగురుత్వాకర్షణ సిద్ధాంతం
చంద్రుడు, భూమి చుట్టూ ఒకసారి తిరిగి రావడానికి 27.3 రోజులు పడుతుంది. భూమికి, చంద్రునికి మధ్య గల దూరం సుమారుగా :formula_1 కి.మీ.లు ఉంటుంది. ఈ విలువలననుసరించి న్యూటన్ భూమి దిశగా చంద్రునికి ఉండే త్వరణాన్ని లెక్కించి, అది :formula_2గా ఉంటుందని కనుగొన్నాడు. అయితే మరి ఇంత త్వరణానికి కారణమయిన బలం ఏమయి ఉంటుందన ప్రశ్నకు సమాధానం అతని ప్రఖ్యాతి నొందిన చెట్టుపై నుండి పడుతున్న ఆపిల్ పండు పరిశీలన నుండే వెల్లడయింది. దాని ప్రకారం భూమి తనపై నున్న ప్రతీ దానిని తన కేంద్రం వైపుగా ఆకర్షించుతుంటుంది. ఈ ఆకర్షణ సిద్ధాంతం ఒక్క భూమికే గాక అన్ని ఖగోళ రాశులకూ వర్తిస్తుందని కూడా నిర్ధారించాడు. అంటే భూమి పైకి ఆపిల్ పండు పడటానికి ఏది కారణమయిందో, అదే చంద్రుని భూమి వైపుగా ఉంచడానికి పనిచేస్తున్నది. న్యూటన్ తాను చేసిన యోచన పర్యవసానంగా ఒక సార్వత్రిక సూత్రాన్ని వివరించారు. దీని ప్రకారం ఒక భూమి మాత్రమే కాక విశ్వంలోని అన్ని వస్తువులు ఇతర వస్తువులను పరస్పరం ఆకర్షించుకుంటున్నాయి. ఆ బలాన్ని గురుత్వబలం లేదా గురుత్వాకర్షణ బలం అంటారు. ఈ సూత్రాన్ని విశ్వ గురుత్వాకర్షణ నియమం అంటారు.
భూభ్రమణం
భూభ్రమణం అనగా భూ గ్రహం తన యొక్క యొక్క అక్షం చుట్టూ భ్రమణం చెందటం. భూమి పశ్చిమం నుండి తూర్పు వైపుగా తిరుగుతుంటుంది. ఉత్తర నక్షత్రం లేదా ధృవనక్షత్రము పొలారిస్ నుండి చూస్తే భూమి అపసవ్య దిశలో తిరుగుతుంటుంది. ఉత్తర ధ్రువం, జాగ్రఫిక్ ఉత్తర ధ్రువం లేదా అధిభౌతిక ఉత్తర ధ్రువం అని కూడా పిలవబడుతుంది, ఇది ఉత్తరపు అర్ధగోళంలోని పాయింట్, ఇక్కడ భూమి యొక్క భ్రమణ అక్షం దాని ఉపరితలం కలుస్తుంది. ఈ పాయింట్ భూమి యొక్క ఉత్తర అయస్కాంత ధ్రువమునకు భిన్నమైనది. దక్షిణ ధృవం అనేది అంటార్కిటికాలో భ్రమణము యొక్క భూ అక్షం దాని ఉపరితలం కలిసే మరొక పాయింట్. భూమి సూర్యునికి సంబంధించి 24 గంటల కొకసారి మరియు నక్షత్రాలకు సంబంధించి ప్రతి ఒకసారి 23 గంటల 56 నిమిషాల 4 సెకన్లకు గుండ్రంగా తిరుగుతుంది.